CELEX: 32018R1049
Language: hr
Date: 2018-07-25 00:00:00
Title: Uredba Komisije (EU) 2018/1049 оd 25. srpnja 2018. o izmjeni Priloga I. Uredbi (EZ) br. 396/2005 Europskog parlamenta i Vijeća (Tekst značajan za EGP.)

26.7.2018   
               
               
                  HR
               
               
                  Službeni list Europske unije
               
               
                  L 189/9
               
            
         UREDBA KOMISIJE (EU) 2018/1049
         оd 25. srpnja 2018.
         o izmjeni Priloga I. Uredbi (EZ) br. 396/2005 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 4.,
         budući da:
         
                     (1)
                  
                  
                     Proizvodi biljnog i životinjskog podrijetla na koje se primjenjuju maksimalne razine ostataka pesticida („MRO-ovi”) utvrđene Uredbom (EZ) br. 396/2005, podložno odredbama te uredbe, navedeni su u Prilogu I. toj uredbi.
                  
               
                     (2)
                  
                  
                     Prilog I. Uredbi (EZ) br. 396/2005 zamijenjen je Uredbom Komisije (EU) 2018/62 (2).
                  
               
                     (3)
                  
                  
                     Uredbom (EU) 2018/62 u dio B Priloga I. uveden je, među ostalim, proizvod „listovi rotkve” te je povezan s proizvodom „kelj” u dijelu A istog priloga. Stoga se MRO-ovi za kelj primjenjuju i na listove rotkve.
                  
               
                     (4)
                  
                  
                     Nedavni podaci upućuju na to da MRO-ovi za kelj možda nisu prikladni za listove rotkve u svim slučajevima i da je na listovima rotkve potrebno provesti posebna ispitivanja ostataka kako bi se potvrdili odgovarajući MRO-ovi.
                  
               
                     (5)
                  
                  
                     Stoga je potrebno predvidjeti prijelazno razdoblje prije nego što se MRO-ovi za kelj počnu primjenjivati na proizvod „listovi rotkve” kako bi se omogućilo prikupljanje potrebnih podataka. U tu bi svrhu u dio B Priloga I. Uredbi (EZ) br. 396/2005 trebalo umetnuti novu bilješku (3) povezanu s proizvodom „listovi rotkve”.
                  
               
                     (6)
                  
                  
                     Prilog I. Uredbi (EZ) br. 396/2005 trebalo bi stoga na odgovarajući način izmijeniti.
                  
               
                     (7)
                  
                  
                     Kako bi se osiguralo da ne bude nepotrebnih poremećaja na tržištu zbog izmjena za listove rotkve uvedenih Uredbom (EU) 2018/62 i kako bi se omogućilo stavljanje na tržište proizvoda za koje sezona berbe počinje u proljeće 2018., ova bi se Uredba trebala primjenjivati od 1. travnja 2018.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            U dio B Priloga I. Uredbi (EZ) br. 396/2005 umeće se sljedeća bilješka (3) i povezuje se s unosom „listovi rotkve”:
            
               
                           „(3)
                        
                        
                           MRO-ovi za listove rotkve primjenjuju se od 1. siječnja 2022.”.
                        
                     
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. travnja 2018.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. srpnja 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 70, 16.3.2005., str. 1.
         
         
            (2)  Uredba Komisije (EU) 2018/62 оd 17. siječnja 2018. o zamjeni Priloga I. Uredbi (EZ) br. 396/2005 Europskog parlamenta i Vijeća (SL L 18, 23.1.2018., str. 1.).